Gads Palātas komentārs Koriģējošā pasākuma statuss (Ieviests/ieviešana ir sākta/ieviešana nav sākta/neattiecas)

2012 Papildus 9.–13. punktā izklāstītajam jautājumam Palāta konstatēja, ka nebija pietiekami konkrēti izstrādāts budžets 2010. un 2011. gadā parakstītajiem dotāciju nolīgumiem, ar kuriem saskaņā 2012. gadā veica maksājumus. Nebija saiknes starp apstiprinātajiem līdzekļiem un īstenojamajiem pasākumiem. Dotāciju nolīgumos nebija noteikti individuāli robežlielumi konkrētām izmaksu kategorijām (piem., personāla izmaksām, apakšlīgumiem, juridiskajiem pakalpojumiem u. c.) un nebija iekļauti noteikumi, kas preču un pakalpojumu iepirkumā jāievēro ZIK un to partneriem. Ex ante pārbaužu ietvaros Institūts veica arī tehniskas pārbaudes visiem finansētajiem projektiem. Tomēr nebija skaitļos izteiktu mērķu, un tas traucēja efektīvi novērtēt projektu pasākumus un rezultātus. Uzņēmējdarbības plānos nebija detalizēti definēti ieviešamie pasākumi; tajos nebija arī noteikti skaidri starpposma mērķi, nodevumi katram pasākumam vai kvalitātes kritēriji. No apropriācijām 22 miljonu EUR apmērā, par kurām bija uzņemtas saistības un kuras pārnesa no 2011. gada, 2012. gadā anulēja aptuveni 10 miljonus EUR (45 %). Augstais anulēto apropriāciju līmenis bija saistīts ar to, ka saņēmēji prasīja atlīdzināt zemākas izmaksas saskaņā ar 2011. gada dotāciju nolīgumiem, nekā bija aplēsts (9,2 miljoni EUR jeb 92 % no anulētajiem pārnesumiem). Ieviešana ir sākta

2013 Institūts 2013. gadā veica galīgos maksājumus un priekšfinansējumu (darījumu) noskaidrošanu dotācijām, kuru summa ir 84,1 miljons EUR (2012. gada pasākumi). Dotāciju izdevumi veido aptuveni 97 % no kopējiem 2013. gada izdevumiem. Visi dotāciju darījumi ir jāizskata Komisijai, pirms EIT tos apstiprina. Institūts pats turpina ieguldīt nozīmīgas pūles, lai ieviestu efektīvas ex ante pārbaudes nolūkā sniegt pamatotu pārliecību par dotāciju darījumu likumību un pareizību. Aptuveni 87 % no ZIK pieprasītajiem dotāciju izdevumiem pamato apliecinājumi, kurus sniegušas ZIK un to partneru nolīgtas neatkarīgas revidentu komercsabiedrības. EIT pats veica ex ante pārbaudes, kas izpaudās kā visaptverošas dokumentārās pārbaudes. EIT pārbaudīja no ZIK un to partneriem iegūtos apliecinošos dokumentus tādā gadījumā, ja tika konstatēti īpaši riski. Palāta tomēr secināja, ka, neraugoties uz uzlabotu revīzijas apliecinājumu kvalitāti (daļēji pateicoties labākiem norādījumiem), joprojām ir iespējams uzlabot neatkarīgu revidentu komercsabiedrību darbu kopumā. Ieviests

2013 Lai gūtu otrā līmeņa pārliecību par dotāciju darījumu likumību un pareizību, EIT noslēdza līgumu par dotāciju darījumu papildu ex post pārbaudēm, kuras veica neatkarīga revidentu komercsabiedrība. 29 izdevumu deklarācijas no 300 ZIK partneriem pārbaudīja ex post, un tas atbilst 29 % no kopējiem 2013. gadā veiktajiem dotāciju darījumiem. Ex post pārbaužu rezultāti apstiprināja, ka ex ante pārbaudes uzlabojas, bet vēl nav pilnībā efektīvas. Pamatojoties uz ex post pārbaudēs atklātajām kļūdām, EIT nolēma 2014. gadā kopumā atgūt 5 75 593 EUR, kas atbilst 3 % revidēto 2012. gada dotāciju. Ieviests

2013 2013. gadā veica maksājumus aptuveni 6 65 000 EUR un 1 05 000 EUR apmērā saistībā ar diviem pamatlīgumiem, kuri, izmantojot sarunu procedūru, bija noslēgti 2010. un 2012. gadā. Revīzijā atklājās, ka nebija pamata izmantot sarunu procedūru, tādējādi no tās izrietošie maksājumi ir nepareizi. Ieviests

2013 Kopējais kļūdu koeficients 9.–11. punktā aprakstītajiem jautājumiem ir no 2 % līdz 3 % no kopējiem 2013. gada izdevumiem. Ieviests

2013 Partnerības pamatnolīgumā ar trim ZIK ir noteikts, ka EIT finanšu iemaksa var segt līdz 25 % no ZIK kopējām izmaksām pirmajos četros gados, sākot no 2010. gada 1. janvāra līdz 2013. gada decembrim. Saskaņā ar ZIK paziņotajiem skaitliskajiem datiem šo maksimālo summu visas trīs ZIK bija ievērojušas. Tomēr, tā kā šos datus līdz 2015. gadam nerevidēs, nav pietiekamu revīzijas pierādījumu par to, ka EIT finansējums nepārsniedza šo 25 % robežu. Ieviešana ir sākta

2013 Kopējais līmenis apropriācijām, par kurām uzņemtas saistības, 2013. gadā bija 97 %, un tas liecina, ka saistības bija uzņemtas savlaicīgi. Tomēr budžeta izpildes līmenis I sadaļā “Personāla izdevumi” bija zems – 74 % no ES iemaksām, un tas ir galvenokārt saistīts ar lielo kadru mainību un nepieņemtajiem noteikumiem par algu korekcijām. Neattiecas

2013 Institūts pārnesa apropriācijas, par kurām uzņemtas saistības, II sadaļā “Administratīvie izdevumi” par 1 93 420 EUR (24 %). Pārnesumi galvenokārt saistīti ar vēl nesaņemtajiem rēķiniem un notiekošajiem IT projektiem. Institūts nebija izlietojis 91 918 EUR (29 %) no apropriācijām, par kurām uzņemtas saistības un kuras šajā sadaļā bija pārnestas no 2012. gada uz 2013. gadu, un tas lielā mērā notika tādēļ, ka bija pārvērtētas Valdes sanāksmes izmaksas. Neattiecas